ଅମନ ଗୁପ୍ତା କ୍ୱାର୍ଟରଫାଇନାଲରେ
ଓରେଗନ୍ (ୟୁଏସ୍ଏ), ୧୫ା୮ (ପି.ଟି.)-ୟୁଏସ୍ ଆମେଚର ଗଲ୍ଫ ଟୁର୍ନାମେଣ୍ଟରେ ଭାରତୀୟ ବଂଶୋଦ୍ଭବ ଆମେରିକୀୟ ଅମନ ଗୁପ୍ତା ତାଙ୍କର ଉଭୟ ମ୍ୟାଚ ଜିତି କ୍ୱାର୍ଟରଫାଇନାଲରେ ପ୍ରବେଶ କରିଛନ୍ତି। ବିଶ୍ୱର ଅନ୍ୟତମ ଏହି ସମ୍ମାନଜନକ ଆମେଚର ଟୁର୍ନାମେଣ୍ଟରେ ୨୧ ବର୍ଷୀୟ ଗୁପ୍ତା ରାଉଣ୍ଡ ଅଫ୍୍ ୩୨ରେ ଜୋନାଥନ ୟାଉନ୍କୁ ପରାସ୍ତ କରିଥିବା ବେଳେ ରାଉଣ୍ଡ ଅଫ୍ ୧୬ରେ ସାମ୍ ବେନେଟଙ୍କୁ ହରାଇ ଦେଇଥିଲେ। ଗୁପ୍ତା ୨୦୧୭ ୟୁଏସ୍ ଜୁନିୟର ଆମେଚରରେ କ୍ୱାର୍ଟରଫାଇନାଲକୁ ଉନ୍ନୀତ ହୋଇପାରିଥିଲେ। ଗତବର୍ଷ ସେ ୟୁଏସ୍ ଆମେଚର ମଧ୍ୟ ଖେଳିଥିଲେ। ଏହି ପ୍ରଦର୍ଶନ ପାଇଁ ଓକମଣ୍ଟ (ପିଏ.) କଣ୍ଟ୍ରି କ୍ଲବ୍ରେ ୧୨୧ତମ ୟୁଏସ୍ ଆମେଚର ଇଭେଣ୍ଟରେ ଭାଗ ନେଇପାରିବେ। ପୁନଶ୍ଚ ତାଙ୍କୁ ଟୋରି ପାଇନ୍ସଠାରେ ୧୨୧ତମ ୟୁ.ଏସ୍. ଓପନ୍ ଖେଳିବା ଲାଗି ସ୍ଥାନୀୟ କ୍ୱାଲିଫାଇଙ୍ଗ୍ର ଆବଶ୍ୟକ ପଡ଼ିବ ନାହିଁ।